Awọn adigunjale naa gbe apoti owo nla kan ninu ọkọ banki yii, eyi to kun fun ẹgbẹrun mẹtala pọun, owo nla si ni laye igba naa, Awolọwọ si ni minisita feto isuna laye igba naa Ọga agba fawọn ọlọpaa nigba ta n wi yii, Kam Salem Kiamssa paṣẹ pe ki wọn se awari awọn adigunjale to huwa laabi yii, ko si pẹ, ko jinna, lọwọ tẹ asaaju ikọ apamọlẹkunjaye ọhun, Felix Dumeh, ti gbogbo eeyan ilẹ Naijiria si n yọ pe akara tu sepo Nigba ti Felix de ahamọ awọn ọlọpaa, se lo n ka boroboro pe ki wọn se oun jẹjẹ nitori pe oun nikan kọ lo gbimọpọ ja ole naa, O ni awọn ni baba nigbẹjọ, ti wọn jẹ baba isalẹ fun oun, iromi oun to si n jo loke odo, onilu rẹ wa nisalẹ odo.
